rejauldu/bengali-wikipedia huggingface dataset:
থাম্ব|300px|বিশ্বের একমাত্র ৩য় ক্রমের ছিটমহল ছিল: দাহালা খাগড়াবাড়ি। ভারতীয় এই ছিটমহলটি বাংলাদেশের ছিটমহল দ্বারা বেষ্টিত ছিল। যেখানে বাংলাদেশের ছিটমহলটি আবার ভারতের ছিটমহল দ্বারা বেষ্টিত ছিল এবং ভারতের সেই ছিটমহলটি আবার বাংলাদেশের মূল ভূখণ্ড দ্বারা বেষ্টিত ছিল। দাহালা খাগড়াবাড়ী (#৫১) ভারতের একটি প্রাক্তন ছিটমহল, যা পশ্চিমবঙ্গ রাজ্যের কোচবিহার জেলার অন্তর্গত ছিল। এটি বাংলাদেশের অভ্যন্তরে ভারতের একটি অংশ ছিল। ১ আগস্ট ২০১৫ সালে বাংলাদেশকে দেওয়ার আগে পর্যন্ত এটি বাংলাদেশ তথা বিশ্বের একমাত্র তৃতীয়-ক্রমের ছিটমহল। এটি বাংলাদেশ-ভারত ছিটমহলের মধ্যে সর্বাপেক্ষা ছোট ছিটমহলের মধ্যে একটি, যার আয়তন । অবশ্য বাংলাদেশের অভ্যন্তরে ১০৬টি ও ভারতের অভ্যন্তরে ৯২টি বাংলাদেশী ছিটমহলের মধ্যে এটি সর্বাপেক্ষা ছোট নয়।   পরিদর্শন  দহলা খাগড়াবাড়ি (# ৫১) বাংলাদেশী গ্রাম উপনচৌকি ভজনি দ্বারা পুরোপুরি ঘেরা ছিলো এবং #১১০ নিজে ভারতীয় গ্রাম বালপাড়া খাগড়াবাড়ী এবং বাংলাদেশের রংপুর বিভাগের দেবীগঞ্জের অন্তর্গত। এভাবে, দহলা খাগড়াবাড়ি একটি ছিল ছিটমহলের ছিটমহল। বাস্তবে, এই জমির অংশটুকু বসবাসের জন্য ব্যবহৃত না হয়ে কৃষিকাজের জন্য ব্যবহৃত হতো। এটি এর প্রথম ক্রমের ভারতীয় ছিটমহল থেকে কয়েক হাজার মিটার বাংলাদেশী জমি দ্বারা পৃথক ছিল।  এই ছিটমহলের মালিক একজন বাংলাদেশী কৃষক ছিলেন যিনি দহলা খাগড়াবাড়ির আশেপাশের ছিটমহলে বাস করেন (#৫১)  এর আকার ছোট হলেও, দহলা খাগড়াবাড়ি (# ৫১) ভারত-বাংলাদেশ সীমান্তে পাওয়া ছিটমহলগুলির মধ্যে সর্বাপেক্ষা ছোট ছিল না, যেখানে সর্বাপেক্ষা ছোটটি হলো পানিসালা নং ৭৯, যা বাংলাদেশের রংপুর বিভাগের অন্তর্গত  বিশিষ্ট একটি ভারতীয় ছিটমহল।   প্রশাসনের অভাব এবং ছিটমহলের বাসিন্দাদের অসুবিধাজনক পরিস্থিতির সম্মুখীন হওয়ার কারণে, ২০১১ সালের সেপ্টেম্বরে ভারত ও বাংলাদেশ সরকার ১৬২ টি ছিটমহল অদলবদলের অভিপ্রায় ঘোষণা করে, যাতে বাসিন্দাদের জাতীয়তার সুযোগ প্রদান করে সমস্যাটির সমাধান করা যায়। ৬মে, ২০১৫-তে ভারত স্থলসীমান্ত চুক্তিটি অনুমোদন করে এবং ছিটমহলটিকে বাংলাদেশের কাছে তুলে দিতে সম্মত হয়।   আরো দেখুন    বাংলাদেশ-ভারত সীমান্ত  বাংলাদেশ-ভারত সীমান্ত চুক্তি ২০১৫   আরও পড়ুন    টেলর, অ্যাডাম, ওয়াশিংটন পোস্ট। ১ অগস্ট ২০১৫, বিশ্বের সবচেয়ে অদ্ভুত সীমান্ত বিবাদকে বিদায় জানুন    তথ্যসূত্র   বিষয়শ্রেণী:রংপুর বিভাগের ভূগোল বিষয়শ্রেণী:বাংলাদেশ–ভারত ছিটমহল বিষয়শ্রেণী:পশ্চিমবঙ্গের ভূগোল বিষয়শ্রেণী:প্রাক্তন ছিটমহল বিষয়শ্রেণী:প্রাক্তন এক্সক্লেভ
পাহাড়ী নিম প্যাঁচা (Otus spilocephalus) হল একধরনের পেঁচা পরিবারের অন্তর্ভুক্ত প্রজাতি। এদেরকে মাঝে মাঝে দাগী স্কোপ্স পেঁচাও বলা হয়ে থাকে। এরা এদের এলাকায় খুবই পরিচিত যেমন ভুটান, ভারত, নেপাল, মালয়েশিয়া, তাইওয়ান, থাইল্যান্ড প্রভৃতি দেশে। এদের ডাক খুব তীক্ষ্ণ হয় অনেকটা র‍্যাডারের মতোন আওয়াজ হয়।  তথ্যসূত্র  বহিঃসংযোগ BirdLife Species Factsheet  http://www.owlpages.com/owls.php?genus=Otus&species=spilocephalus  বিষয়শ্রেণী:Otus বিষয়শ্রেণী:চীনের পাখি বিষয়শ্রেণী:ভুটানের পাখি বিষয়শ্রেণী:নেপালের পাখি বিষয়শ্রেণী:ভারতের পাখি বিষয়শ্রেণী:Animals described in 1846 বিষয়শ্রেণী:হিমালয়ের পাখি বিষয়শ্রেণী:পূর্ব হিমালয়ের পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:১৮৪৬-এ বর্ণিত পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
ইব্রাহিম এফেন্দি ফেজিচ (১৮৭৯ - ১৫ ডিসেম্বর ১৯৬২) একজন বসনিয়ান মুসলিম ধর্মতত্ত্ববিদ ছিলেন।  তিনি ১৯৪৭ থেকে ১৯৫৭ সাল পর্যন্ত যুগোস্লাভিয়ার প্রধান মুফতি হিসেবে দায়িত্ব পালন করেছিলেন। তিনি পূর্বে ১৯২৯ থেকে ১৯৩৪ সাল পর্যন্ত মোস্তারের ৬ষ্ঠ মেয়র হিসেবে দায়িত্ব পালন করেছিলেন। মুসলিম নারীদের বাধ্যতামূলক পর্দার বিরুদ্ধে প্রচারণার সমর্থনের জন্য ফেজিচ বেশি পরিচিতি পায়।   প্রাথমিক জীবন এবং কর্মজীবন  ইব্রাহিম ফেজিচ ১৮৭৯ সালে হার্জেগোভিনিয়ার শহর মোস্তারের একটি বিশিষ্ট বসনিয়ান পরিবারে জন্মগ্রহণ করেন। এটি তখন বসনিয়া ও হার্জেগোভিনার অস্ট্রো-হাঙ্গেরিয়ান কনডোমিনিয়ামের অংশ ছিল। সেখানে তিনি প্রাথমিক বিদ্যালয় ও মাদ্রাসায় পড়াশোনা করেন এবং ইজাজাহ লাভ করেন। তিনি তুর্কি, আরবি এবং ফার্সি ভাষায় সাবলীল ছিলেন এবং জার্মান ভাষায় তার দক্ষতা ছিল।   ফেজিচ তার নিজ শহরে ধর্মতত্ত্ব শিক্ষক এবং প্রচারক হিসেবে কাজ করতেন। ১৯২০ সালে, তিনি সারায়েভোর মজলিসের উলেমা হিসেবে যোগদান করেন। ১৯২৯ সালে, তিনি মোস্তারের মেয়র নির্বাচিত হন, যা তৎকালীন যুগোস্লাভিয়ার রাজ্যের অংশ ছিল। দ্বিতীয় বিশ্বযুদ্ধের সময়, যুগোস্লাভিয়ায় নাৎসিদের দখলের পর ফেজিচ যুগোস্লাভ পার্টিসানদের সাথে দাঁড়িয়েছিলেন। প্রতিরোধ আন্দোলনে সক্রিয় অংশ নিয়ে তিনি  হলোকাস্ট এবং সার্ব ও রোমানি জনগণের উপর নির্যাতনের নিন্দা করেছিলেন।   ধর্মীয় নেতৃত্ব  দ্বিতীয় বিশ্বযুদ্ধের শেষে পার্টিসানরা যুগোস্লাভিয়ায় জয়ী হয়। যুগোস্লাভিয়ার কমিউনিস্ট পার্টি ক্ষমতায় আসে। ১৯৪৭ সালে তারা ইসলামি সম্প্রদায়ের সঙ্গে একটি চুক্তি করে। এতে সংস্কারপন্থী নেতাদের নির্বাচনের শর্ত ছিল। আগস্ট মাসে, ইসলামী সম্প্রদায়ের একটি নতুন সংবিধান জারি করা হয়।  ফেজিচ ২৬শে আগস্ট ১৯৪৭ তারিখে " দ্বিতীয় যুগোস্লাভিয়ার " প্রথম গ্র্যান্ড মুফতি ( রেইস-ল-উলেমা ) নির্বাচিত হন। ১২ সেপ্টেম্বর অভিষেক অনুষ্ঠানটি সারায়েভোতে সম্রাটের মসজিদের পরিবর্তে গাজী হুসরেভ-বেগ মসজিদে  অনুষ্ঠিত হয়।   ফেজিচের অভিষেকের বছরে, নারী মুক্তি ত্বরান্বিত করার লক্ষ্যে, বসনিয়া ও হার্জেগোভিনার নারী-বিরোধী ফ্যাসিস্ট ফ্রন্ট হিজাব এবং নিকাব ( জার, মুখের পর্দা) পরার বিরুদ্ধে একটি প্রচারণা শুরু করে। তার উদ্বোধনী ভাষণে, ফেজিচ এই প্রচারণার প্রতি তার সমর্থন ব্যক্ত করে বলেন: "আমাদের জনগণের স্বাধীনতা যুদ্ধের একটি মূল্যবান উত্তরাধিকার হল নারীর সমতার ঘোষণা। কিন্তু দুর্ভাগ্যবশত নারীরা সেই সমতার পূর্ণ প্রকাশ অর্জন করতে পারে না। কারণ তাদের পর্দা এবং গাউন পরতে বাধা দেওয়া হয়।" ১ নভেম্বর, ইসলামী সম্প্রদায় ঘোষণা করে যে "ধর্মীয় আইন অনুসারে নারীদের পর্দা করা বাধ্যতামূলক নয়। ধর্মের ক্ষেত্রে, মুসলিম মহিলারা পর্দা না করে চলাফেরা করতে এবং তাদের বিষয়গুলি পরিচালনা করতে স্বাধীন।  ১৯৫০ সালে, ফেজিচ একটি লেখা প্রকাশ করেন যেখানে তিনি আরও ব্যাখ্যা করেন যে ধর্ম দ্বারা মুখ ঢেকে রাখা বাধ্যতামূলক নয়।   মৃত্যু  ১৯৫৭ সালের নভেম্বরে, ফেজিচ তাকে যুগোস্লাভিয়ার গ্র্যান্ড মুফতির পদ থেকে অব্যাহতি দেওয়ার অনুরোধ করেন। ১৯৫৭ সালের ৮ ডিসেম্বরে তিনি আনুষ্ঠানিকভাবে পদ ছাড়েন। তিনি ১৯৬২ সালের ১৫ ডিসেম্বর মারা যান এবং দুই দিন পর সারায়েভোতে তাকে সমাহিত করা হয়।   তথ্যসূত্র   বিষয়শ্রেণী:২০শ শতাব্দীর ইমাম বিষয়শ্রেণী:১৯৬২-এ মৃত্যু বিষয়শ্রেণী:১৮৭৯-এ জন্ম
চর্বিহীন শরীরের ওজন, ইংরেজিতে লিন বডি মাস (এলবিএম), অনেকসময় চর্বিহীন ওজন বা মেদহীন ওজনও বলা হয়ে থাকে, হল দেহের গাঠনিক অবস্থার একটি অংশ।  মেদহীন ওজন বা ফ্যাট ফ্রি মাস (এফএফএম) গণনা করা হয় দেহের পূর্ণ ওজন থেকে চর্বির ওজন বাদ দেওয়ার মাধ্যমেঃ দেহের পূর্ণ ওজন হল চর্বিহীন ওজন আর চর্বির যোগফল। সমীকরণ অনুযায়ী: LBM = BW − BF চর্বিহীন শরীরের ওজন = মোট শরীরের ওজন - শরীরের চর্বি LBM + BF = BW চর্বিহীন শরীরের ওজন + শরীরের চর্বি = মোট শরীরের ওজন  এলবিএম এফএফএম থেকে আলাদা কারণ এলবিএমে কোষ ঝিল্লিকে অন্তর্ভুক্ত করা হয়, যদিও এটি শরীরের ওজনের মধ্যে ের অন্তর্ভুক্তি অতি সামান্যই পার্থক্য তৈরি করে (পুরুষদের মধ্যে ৩% এবং মহিলাদের মধ্যে ৫%)  শরীরের মোট ওজনের মধ্যে শতকরা হিসেবে চর্বিহীন অংশকে সাধারণত উল্লেখ করা হয় না - এটি সাধারণত ৬০-৯০% হয়ে থাকে। এর পরিবর্তে পরিপূরক শরীরের শতকরা চর্বি গণনা করা হয় এবং এটি সাধারণত ১০-৪০% হয়। চর্বিযুক্ত দেহের ভরকে (এলবিএম) ওষুধের যথাযথ মাত্রা নির্ধারণের জন্য এবং বিপাকীয় সমস্যা যাচাই করার জন্য শরীরের মোট ওজনের তুলনায় উত্তম সূচক হিসাবে বর্ণনা করা হয়েছে, কারণ শরীরের চর্বি বিপাকের জন্য কম প্রাসঙ্গিক। এলবিএমকে অ্যানাস্থেসিওলজিস্টরা নির্দিষ্ট ওষুধের পর্যাপ্ত ডোজ দেওয়ার জন্য ব্যবহার করেন। উদাহরণস্বরূপ, স্থূলকায় রোগীর মধ্যে পোস্টোপারেটিভ ওপিওয়েড-প্রভাবিত ভেন্টিলেটরি অবসাদের কারণে, এলবিএমের উপর ভিত্তি করে দেওয়া ওপওয়েডগুলোই সবচেয়ে যুতসই হয়ে থাকে। প্রোফোলের প্রাথমিক ডোজটিও এলবিএমের উপর ভিত্তি করে হওয়া উচিত।Stoelting's Anesthesia and Co-Existing Disease, 6th Edition. Pages 329-330.  তথ্যসূত্র  বিষয়শ্রেণী:দেহের আকৃতি বিষয়শ্রেণী:মানুষের ওজন বিষয়শ্রেণী:অনুপাত বিষয়শ্রেণী:মানব ওজন
প্রিসিলা ডি অলিভিয়েরা আজেভেদো (জন্ম: আনুমানিক ১৯৭৮) হলেন একজন ব্রাজিলীয় পুলিশ কর্মকর্তা যিনি ২০১২ সালে আন্তর্জাতিক সাহসী নারী পুরস্কার লাভ করেছিলেন।  প্রারম্ভিক জীবন তিনি আনুমানিক ১৯৭৮ সালে জন্মগ্রহণ করেছিলেন। তিনি বেড়ে উঠেছেন ব্রাজিলের রিও ডি জেনিরোর লারঞ্জেইরাসে।  কর্মজীবন প্রিসিলা ডি অলিভিয়েরা আজেভেদো ১৯৯৮ সালে রিও ডি জেনিরো রাজ্যের সামরিক পুলিশ বিভাগে যোগদান করেন। ২০০০ সালে তিনি পুলিশ ব্যাটালিয়নে কর্মজীবন শুরু করেছিলেন।  ২০০৭ সালে তিনি আক্রমণের শিকার হয়েছিলেন এবং অপহৃত হয়েছিলেন। নিজের বুদ্ধিতে তিনি অপহৃত অবস্থা থেকে মুক্তি পান এবং পরবর্তী সময়ে তিনি নিজে তার অপহরণকারীদের মাঝে তিনজনকে গ্রেফতার করেছিলেন। ২০০৮ সালে তিনি রাজ্যের প্রথম পুলিশ প্যাসিফিকেশন ইউনিটে নিযুক্ত হন। ২০১৩ সালে পুলিশ কর্মকর্তাদের এক স্থানীয় ব্যক্তির নিখোঁজ হবার ঘটনায় জড়িত থাকার খবর প্রকাশিত হলে তিনি রিও ডি জেনিরোর রোচিন্দার পুলিশ প্যাসিফিকেশন ইউনিটের প্রধান হিসেবে দায়িত্ব গ্রহণ করেছিলেন।  সম্মাননা thumb|left| আন্তর্জাতিক সাহসী নারী পুরস্কার ২০১২ প্রদান অনুষ্ঠানে মিশেল ওবামা ও হিলারি ক্লিনটনের সাথে প্রিসিলা ডি অলিভিয়েরা আজেভেদো|250x150px  প্রিসিলা ডি অলিভিয়েরা আজেভেদো আন্তর্জাতিক সাহসী নারী পুরস্কার ২০১২ লাভ করেছিলেন এবং তাকে দেশটির সাপ্তাহিক পত্রিকা ভেজা 'নগরীর রক্ষক' বলে অভিহিত করেছিল।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:ব্রাজিলীয় নারী
বার্লোর সূত্র (জার্মান ভাষায় "কেসেলফরমেল"  বলা হয়) হলো একটি পাইপ বা নলের অভ্যন্তরীণ চাপের সাথে সম্পর্কিত একটি সূত্র। এই সূত্র অনুসারে একটি নলের অভ্যন্তরীণ চাপ সেই নলের মাত্রা (ব্যাস ও বেধের মাপ) এবং নলের উপাদানের সহতামাত্রার উপর নির্ভর করে। ইংরেজ গণিতবিদ পিটার বার্লো এই বিষয়টি প্রথম নজরে আনেন। তাই তার নামে অনুসারে এই সূত্রটির নামকরণ করা হয় বার্লোর সূত্র।  বার্লোর সূত্রকে নিম্নলিখিত সমীকরণ দিয়ে লেখা হয়:   থাম্ব|252x252পিক্সেল|নলের প্রস্থচ্ছেদ,  যেখানে,    : অভ্যন্তরীণ চাপ,   : অনুমোদিত চাপ ,   : নলের দেয়ালের বেধ,   : নলেরবাইরে ব্যাস।  এই সূত্রটি (DIN 2413) অটোক্লেভ এবং অন্যান্য চাপবাহী পাত্র নির্মাণের প্রযুক্তিতে ব্যবহার করা হয়।   প্রয়োগ  জটিল চাপ নিয়ন্ত্রণ ব্যবস্থার নকশায় বার্লোর সূত্র প্রয়োগ হয়। উদাহরণস্বরূপ, ১০০টি দেশে জাহাজের প্রেশার ভেসেলের নকশা এবং পরীক্ষার জন্য আমেরিকান সোসাইটি ফর মেক্যানিক্যাল ইঞ্জিনিয়ার্স অনুমোদিত ASME BPVCcode-এ বার্লোর সূত্রের ব্যবহার দেখা যায়।   পাইপলাইন শিল্পেও এই সূত্রটি পাইপের মান যাচাই করার জন্য ব্যবহার করা হয়। বিশেষকরে পাইপলাইনের মধ্যদিয়ে তরল বা গ্যাসীয় পদার্থের পরিবহন ও বিতরণের জন্য ব্যবহৃত পাইপ কতটা নিরাপদে ব্যবহারিক চাপ সহ্য করতে পারে তা নির্ণয়ের জন্য। এক্ষেত্রে সর্বোচ্চ ব্যবহারিক চাপ (এমএওপি) নির্ণয়ের জন্য বার্লোর সূত্র থেকে গননা করা চাপের মানকে একটি ডিজাইন ফ্যাক্টার দিয়ে গুণ করা হয়। মার্কিন যুক্তরাষ্ট্রে এই ডিজাইন ফ্যাক্টরটি পাইপের শ্রেণির উপর নির্ভরশীল। চারটি শ্রেণির জন্য ডিজাইন ফ্যাক্টারের মান ভিন্ন: ক্লাস সংজ্ঞা ডিজাইনফ্যাক্টর ১ সমুদ্রতীর থেকে দূরবর্তী এলাকা বা কোনো শ্রেণির অবস্থানের ক্ষেত্রে যেখানে মানুষের বসবাসের জন্য ১০ বা তার কম ভবন বা কোনো স্থাপনা রয়েছে ০.৭২ ২ যে কোনো শ্রেণির অবস্থান যেখানে ১০টির বেশি কিন্তু ৪৬টির কম ভবন বা কোনো স্থাপনা মানুষের বসবাসের উদ্দেশ্যে রয়েছে ০.৬০ ৩ যে কোনো জায়গা যেখানে ৪৬টি বা তার বেশি ভবন বা কোনো স্থাপনা রয়েছে যা মানুষের বসবাসের জন্য বা এমন কোনো এলাকায় যেখানে পাইপলাইনটি একটি ভবনের ১০০ গজ (৯১ মিটার) মধ্যে অবস্থিত বা তার থেকে কম, যেখানে সুনির্দিষ্ট বহিরঙ্গন এলাকা (যেমন একটি খেলার মাঠ, বিনোদন এলাকা, আউটডোর থিয়েটার, বা জনসমাবেশের স্থান) রয়েছে যা ২০ বা ততোধিক ব্যক্তি সপ্তাহে কমপক্ষে পাঁচ দিন ১০ সপ্তাহের জন্য দখল করে থাকে ১২-মাসের সময়কাল-সপ্তাহ ধরে পরপর হতে হবে এমন নয় ০.৫০ ৪ যে কোনো শ্রেণির অবস্থান যেখানে ভূমির উপরে চার বা ততোধিক তলা বিশিষ্ট ভবন বা কোনো স্থাপনা রয়েছে ০.৪০   বহিঃসংযোগ   বার্লোর সূত্র ক্যালকুলেটর  বারলোর সমীকরণ এবং ক্যালকুলেটর  বার্লোর সূত্র সমাধানকারী   কপার টিউবের জন্য বার্লোর সূত্র ক্যালকুলেটর   তথ্যসূত্র   বিষয়শ্রেণী:নলব্যবস্থা বিষয়শ্রেণী:গাণিতিক বিশ্লেষণ
সতীশ শেঠি (২১ জুলাই ১৯৭০ - ১৩ জানুয়ারি ২০১০), যিনি "সতীশ" নামে পরিচিত, একজন ভারতীয় সমাজকর্মী ছিলেন। যিনি মহারাষ্ট্রে অনেক জমি কেলেঙ্কারির ঘটনা প্রকাশ করার জন্য বিখ্যাত হয়েছিলেন। তিনি গত ৫ বছরে সরকারি অফিসের অনিয়ম দুর্নীতি প্রকাশ করার জন্য তথ্য অধিকার আইন ব্যবহার করতেন। ২০১০ সালের ১৩ই জানুয়ারি তিনি তালেগাঁওয়ে অজ্ঞাত আক্রমণকারীদের হাতে নিহত হন।    আরও দেখুন    ভারতে তথ্য অধিকার কর্মীর উপর আক্রমণ   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:২০১০-এ মৃত্যু বিষয়শ্রেণী:মহারাষ্ট্রের সক্রিয়কর্মী বিষয়শ্রেণী:মহারাষ্ট্রে খুন হওয়া ব্যক্তি বিষয়শ্রেণী:তথ্য অধিকার কর্মী বিষয়শ্রেণী:২০১০-এ ভারতে খুন
থাম্ব|ডানে_উপরে|কুয়াশাচ্ছন্ন ফুলবাণী কন্ধমাল জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৭ই পৌষ ১৪০০ বঙ্গাব্দে(২রা জানুয়ারি ১৯৯৪ খ্রিষ্টাব্দে) পূর্বতন কন্ধমাল জেলাটি থেকে বৌধ মহকুমা জেলারূপে পৃথক করে নতুন কন্ধমাল জেলাটি গঠিত হয়৷ কন্ধমাল জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ফুলবাণী শহরে অবস্থিত এবং বলিগুডা মহকুমা ও ফুলবাণী মহকুমা নিয়ে গঠিত৷   নামকরণ  পুরাতন বিভিন্ন তথ্য থেকে কন্ধমাল জেলার নামকরণের দুধরনের ইতিহাস পাওয়া যায়৷ কারো মতে পাহাড়ি জঙ্গলকে স্থানীয় জনজাতির ভাষাকে বিবর্তিত করে কন্ধমাল শব্দটি এসেছে৷ আবার কারো মতো স্থানীয় কৃৃষিজীবী আদিবাসী খোন্ড জনগোষ্ঠীর নাম থেকে খোন্ডমাল ও পরে কন্ধমাল নামটি এসেছে৷https://kandhamal.nic.in/history/   অবস্থান  জেলাটির উত্তরে ওড়িশা রাজ্যের বৌধ জেলা৷ জেলাটির উত্তর পূর্বে(ঈশান) ওড়িশা রাজ্যের নয়াগড় জেলা৷ জেলাটির পূর্বে ওড়িশা রাজ্যের গঞ্জাম জেলা৷ জেলাটির দক্ষিণ পূর্বে(অগ্নি) ওড়িশা রাজ্যের গঞ্জাম জেলা৷ জেলাটির দক্ষিণে ওড়িশা রাজ্যের গজপতি জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের রায়গড়া জেলা৷ জেলাটির পশ্চিমে ওড়িশা রাজ্যের কালাহান্ডি জেলা৷ জেলাটির উত্তর পশ্চিমে(বায়ু) ওড়িশা রাজ্যের বলাঙ্গির জেলা ও ওড়িশা রাজ্যের বৌধ জেলা৷https://www.mapsofindia.com/maps/orissa/tehsil/kandhamal.html  জেলাটির আয়তন ৮০২১ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৫.১৫%৷   ভাষা  কন্ধমাল জেলায় প্রচলিত ভাষাসমূহের পাইচিত্র তালিকা নিম্নরূপ -   জনসংখ্যার উপাত্ত  মোট জনসংখ্যা ৬৪৮২০১(২০০১ জনগণনা) ও ৭৩৩১১০(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৩তম৷ ওড়িশা রাজ্যের ১.৭৫% লোক কন্ধমাল জেলাতে বাস করেন৷ জেলার জনঘনত্ব ২০০১ সালে ৮১ ছিলো এবং ২০১১ সালে তা বৃদ্ধি পেয়ে ৯১ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.১০% , যা ১৯৯১-২০১১ সালের ১৮.৬৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০৩৭(সমগ্র) এবং শিশু(০-৬ বৎ) লিঙ্গানুপাত ৯৬২৷https://www.census2011.co.in/census/district/414-kandhamal.html   তথ্যসূত্র     বিষয়শ্রেণী:ওড়িশার জেলা বিষয়শ্রেণী:১৯৯৩-এ প্রতিষ্ঠিত রাষ্ট্র ও অঞ্চল
ইউসেফ দেই মসজিদ,(আল বিচামকিয়া নামেও পরিচিত) তিউনিসিয়ার তিউনিস শহরের মদিনা এলাকায় অবস্থিত ১৭ শতকের একটি মসজিদ। মসজিদটিকে তাৎপর্যপূর্ণ বলে মনে করা হয় কারণ এটি তিউনিসে নির্মিত প্রথম অটোমান-তুর্কি মসজিদ।  এই মসজিদটি তিউনিসিয়ায় একটি সরকারী ঐতিহাসিক স্মৃতিস্তম্ভ। এটি ১৬৩১ সালে ইউসেফ দেই দ্বারা মসজিদে রূপান্তরিত হয়। এর আগে এটি প্রাথমিকভাবে জনসাধারণের সভা-সমাবেশের স্থান হিসাবে পরিচালিত হয়েছিল। তখন এটি ছিল তিউনিসিয়ার রাজধানীতে নির্মিত হওয়া ১১তম মসজিদ। ঊনবিংশ শতাব্দীর শেষভাগে আলী বে এর নির্দেশে এটি মসজিদ হিসেবে চূড়ান্তভাবে পুনরুদ্ধার করা হয়। ১৯২৬ সালে একটি ডিক্রির মাধ্যমে মসজিদটি ইজ-জিতুনা বিশ্ববিদ্যালয়ের একটি অংশ রূপান্তর করা হয়।   প্রার্থনা কক্ষ  মসজিদটির প্রার্থনা কক্ষের পূর্ব, উত্তর এবং পশ্চিম তিন দিক দিয়ে একটি উঠান রয়েছে। উত্তরের সম্মুখভাগ বরাবর, একটি পোর্টিকো রয়েছে। এটি একটি আয়তক্ষেত্রাকার কক্ষ। কক্ষটি বেশ কয়েকটি খুঁটির ওপর হাইপোস্টাইল কক্ষের মতো অনুযায়ী স্থির আছে। এটি নয়টি নেভ এবং সাতটি বেই (দুটি স্থাপনার মধ্যকার খোলা স্থান) নিয়ে গঠিত। এটির খিলানগুলি স্তম্ভের উপর দাঁড়িয়ে আছে। এটি হাফসীয় স্থাপত্যশৈলীর স্তম্ভের উপরের অংশের শৈলীর একটি নিদর্শন। প্রার্থনা হলের আচ্ছাদন হলো একটি কুঁচকির খিলান। মিহরাবের সামনে একটি কপোলা এবং শৃঙ্গাকার অষ্টভুজাকার ভিত্তি রয়েছে।Youssef Dey Mosque (Museum without Borders) এটির কাছে পলিক্রোম মার্বেলের প্যানেল দিয়ে আচ্ছাদিত মিম্বর রয়েছে। সাধারণত সমস্ত মালিকীদের মসজিদে একটি অভিনব ধরনের কাঠের মিম্বর থাকে।   মিনার  এই মসজিদের মিনারটি তিউনিসে নির্মিত প্রথম অষ্টভুজাকার মিনার। এটি হাফসীয়দের দ্বারা তৈরি করা হয়েছিল। অষ্টভুজাকার এই মিনারটি একটি বর্গাকার ভিত্তির উপরে দাঁড়িয়ে আছে। এটির শেষপ্রান্তে কাঠের শামিয়ানা দ্বারা সুরক্ষিত একটি বারান্দা রয়েছে। মিনারের পুরোটিতে একটি সূর্যালোকে প্রবেশের উপযোগী পিরামিড আকৃতির ছাদ রয়েছে, যা সবুজ টাইলস দ্বারা আবৃত।Youssef Dey Mosque (Museum without Borders)   সমাধি  মসজিদটিতে ইউসেফ দেই-এর সমাধিও রয়েছে। তার সমাধিটি উপাসনার স্থানের সাথে যুক্ত। সমাধিটি বর্গাকার কাঠামোবিশিষ্ট এবং এটি পিরামিড আকৃতির একটি ছাদ ও এর ওপর সবুজ টাইলস দিয়ে আচ্ছাদিত। এটির সম্মুখভাগের প্রতিটি স্তরে একটি করে বৃহৎ আকৃতির বদ্ধ করিডর রয়েছে, যার নিচের সমতলে দুটি স্তরের কোণা রয়েছে। সাদা মার্বেল নির্মিত সম্মুখভাগের অংশটির ক্ল্যাভেলাস পর্যায়ক্রমে কালো এবং সাদা রঙে সজ্জিত। কেন্দ্রীয় খিলানের উপর একটি স্মারক শিলালিপি রয়েছে, যেখানে সমাধি নির্মাণের তারিখ লিপিবদ্ধ রয়েছে।   তথ্যসূত্র   বিষয়শ্রেণী:তিউনিসিয়ার মসজিদ বিষয়শ্রেণী:১৭শ শতাব্দীর মসজিদ বিষয়শ্রেণী:১৭শ শতাব্দীর উসমানীয় সাম্রাজ্যের মসজিদ
রাণী (নেপালি, সংস্কৃত এবং হিন্দি : रानी, ইংরেজি : Rani)  ভারতীয় উপমহাদেশের এবং দক্ষিণ-পূর্ব এশিয়ার  হিন্দু / সংষ্কৃত নারীদের পদবী বা উপাধিসূচক নাম। শব্দটি দক্ষিণ-পূর্ব এশিয়ার রাজকীয় শাসকদের জন্য মহিলা রূপ এবং এটি দ্বারা রাজার স্ত্রীকে বুঝানো হয়।   রাণী নামবিশিষ্ট উল্লেখযোগ্য ব্যক্তি     রানী (৮ ডিসেম্বর ১৯৪৬ – ২৭ মে ১৯৯৩), পাকিস্তানি অভিনেত্রী এবং মডেল।  রানী আগরাওয়াল (জন্ম ১৪ জুন ১৯৯১), ভারতীয় অভিনেত্রী।  রাণী ভবানী (১৭১৬ – ১৭৯৫), নাটোরের বাংলাদেশী সমাজতান্ত্রিক ও জমিদার।  রানী চন্দ্র (জন্ম ১২ অক্টোবর ১৯৭৬), ভারতীয় অভিনেত্রী এবং মিস কেরালের বিজয়ী।  রানী চ্যাটার্জী, (জন্ম ৩ নভেম্বর ১৯৮৪), ভারতীয় অভিনেত্রী, নৃত্যশিল্পী এবং উপস্থাপক।  রানী চিত্রালেখা ভোঁসলে (জন্ম ২৬ ফেব্রুয়ারি ১৯৪১), ভারতীয় রাজনৈতিক ও সামাজিক কর্মী।  রানী গাইদিনুল্লু (২৬ জানুয়ারি ১৯১৫ – ১৭ ফেব্রুয়ারি ১৯৯৩), ভারতীয় সক্রিয় কর্মী, আধ্যাত্মিক ও রাজনৈতিক নেতা।  রাণী হামিদ (জন্ম ১৯৪৪), বাংলাদেশী দাবা খেলোয়াড়।   রানী কর্ণ (জন্ম ১৯৩৯), ভারতীয় নৃত্যশিল্পী।   রানী কৈদির (জন্ম ২৭ জানুয়ারি ১৯৯৪), জার্মান ফুটবলার।  রানী মারিয়া ভট্টালিল (২৯ জানুয়ারি ১৯৫৪ – ২৫ ফেব্রুয়ারি ১৯৯৫), ভারতীয় ক্যাথলিক ধর্মীয়, কর্মী এবং ধর্মপ্রচারক সমাজকর্মী।  রাণী মুখার্জী (জন্ম ২১ শে মার্চ ১৯৭৮), ভারতীয় অভিনেত্রী।  রানী মুন্ডিস্টি (জন্ম ৪ অক্টোবর ১৯৮৪), ইন্দোনেশিয়ান ব্যাডমিন্টন খেলোয়াড়।  রানী প্রাইস (২৯ জানুয়ারী ১৯৭৪), ইংরেজি টেলিভিশন উপস্থাপক।  রাণী রামপাল (জন্ম ৪ ডিসেম্বর ১৯৯৪), ভারতীয়  হকি খেলোয়াড়।  রাণী রাসমণি (১৭৯৩ – ১৮৬১), ভারতীয় কর্মী, ব্যবসায়ী, জমিদার এবং দক্ষিণেশ্বর কালী মন্দিরের প্রতিষ্ঠাতা।  রানী শেরন (জন্ম ১৯৭৮), আমেরিকান ব্যাসিস্ট এবং গিটারবাদী।   রানী তাজ (জন্ম অক্টোবর ১৯৯৩), ব্রিটিশ-পাকিস্তানি ধোল খেলোয়াড়।  রানী বিজয় দেবী (২৮ আগস্ট ১৯২২ – ৮ ডিসেম্বর ২০০৫), ভারতীয় রাজকুমারী ও সংগীতজ্ঞ।  রানী ইয়াহিয়া (জন্ম ১২ সেপ্টেম্বর ১৯৮৪), ব্রাজিলীয় মিশ্র মার্শাল শিল্পী এবং ব্রাজিলীয় জিউ-জিতসু প্র্যাকটিসনার। রানী (অভিনেত্রী) (জন্ম ১৯৬৮), বাংলাদেশী অভিনেত্রী।    উল্লেখযোগ্য মানুষ   রানি ব্রেলিনস্কি (জন্ম ১৯৫৭), আমেরিকান গণিতবিদ   রানি ক্যাম্পেন, থাই-ব্রিটিশ অভিনেত্রী   রানি লী (জন্ম ১৯৪২), কানাডিয়ান জ্যাজ কণ্ঠশিল্পী এবং সঙ্গীতজ্ঞ   রানী নারাহ (জন্ম ১৯৬৫), ভারতীয় রাজনীতিবিদ   রানী পদবিযুক্ত উল্লেখযোগ্য মানুষ     দেবিকা রাণী (জন্ম ৩০ মার্চ, ১৯০৮ - ৯ মার্চ, ১৯৯৪ সালে মারা যান), ভারতীয় অভিনেত্রী, গায়ক এবং টেক্সটাইল ডিজাইনার   পূজা রানী (জন্ম ১৭ ফেব্রুয়ারি, ১৯৯১), ভারতীয় বক্সার   কৃষ্ণা রাণী (জন্ম ২০০১), বাংলাদেশী ফুটবলার   কাল্পনিক চরিত্রে    দ্য রানি, ব্রিটিশ বিজ্ঞান কথাসাহিত্য টেলিভিশন সিরিজ ডাক্তার হু ।   রানী চন্দ্র, ২০০৭ এর ব্রিটিশ বিজ্ঞান কথাসাহিত্য টেলিভিশন সিরিয়াল সারাহ জেন অ্যাডভেঞ্চারের  ।   রানি, ডিজনি ফ্র্যাঞ্চাইজি ডিজনি ফেয়ার্স  ।   রানি কাপুর, অস্ট্রেলিয়ান ধারাবাহিক অপেরা নেইবোরস এ।   সালমান রুশদির উপন্যাস, মিডনাইট'স চিলড্রেন  থেকে কুচ নাহিনের রানী।   আরও দেখুন    রানী, রাজস্থান  বিষয়শ্রেণী:দ্ব্যর্থতা নিরসন পাতা বিষয়শ্রেণী:হিন্দুদের প্রদত্ত নাম বিষয়শ্রেণী:ভারতীয় মেয়ের প্রদত্ত নাম বিষয়শ্রেণী:ভারতে পদবি
থাম্ব|লেনার্ড ক্লাইনরকলেনার্ড ক্লাইনরক () একজন মার্কিন প্রকৌশলী এবং কম্পিউটার বিজ্ঞানী।  জীবনী ক্লাইনরক ১৯৩৪ সালের ১৩ জুন মার্কিন যুক্তরাষ্ট্রের নিউ ইয়র্ক নগরীতে জন্মগ্রহণ করেন। তিনি সিটি কলেজ অব নিউ ইয়র্ক থেকে ১৯৫৭ সালে তড়িৎ প্রকৌশলে স্নাতক উপাধি অর্জন করেন। এমআইটি থেকে তড়িৎ প্রকৌশল ও কম্পিউটার বিজ্ঞানে ১৯৫৯ সালে স্নাতকোত্তর উপাধি এবং ১৯৬৩ সালে ডক্টর উপাধি অর্জন করেন। পিএইচডি সম্পন্ন করে  ইউনিভার্সিটি অব ক্যালিফোর্নিয়া, লস অ্যাঞ্জেলস-এ শিক্ষক হিসেবে যোগদান করেন। তিনি ১৯৯১ থেকে ১৯৯৫ সাল পর্যন্ত ইউনিভার্সিটি অব ক্যালিফোর্নিয়া, লস অ্যাঞ্জেলস এর কম্পিউটার বিজ্ঞান বিভাগের প্রধান হিসেবে দায়িত্ব পালন করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস-এ ৪৮ জন পিএইচডি ছাত্রের অভিসন্দর্ভ তত্ত্বাবধান করেছেন।  তার প্রকাশনায় রয়েছে ২৫টি গবেষণাপত্র এবং ৬টি বই। তিনি লিঙ্কাবিট কর্পোরেশনের সহ-প্রতিষ্ঠাতা এবং প্রথম প্রেসিডেন্ট। https://www.lk.cs.ucla.edu/index.htmlhttp://history-computer.com/Internet/Birth/Kleinrock.htmlhttp://ethw.org/Oral-History:Leonard_Kleinrockhttps://www.computer.org/web/awards/goode-leonard-kleinrock  পুরস্কার ও সম্মাননা  আইইইই আলেক্সান্ডার গ্রাহাম বেল মেডেল ২০১২  ন্যাশনাল মেডেল অব সায়েন্স ২০০৭  এল এম এরিকসন প্রাইজ  চার্লস স্টার্ক ড্র্যাপার প্রাইজ ২০০১  মার্কনি প্রাইজ ১৯৮৬  ড্যান ড্যাভিড প্রাইজ  আইইইই ইন্টারনেট মিলেনিয়াম অ্যাওয়ার্ড  এসিএম সিগকম অ্যাওয়ার্ড  এনইসি কম্পিউতার অ্যান্ড কমিউনিকেশনস অ্যাওয়ার্ড  আইইইই লিওনার্দ জি আব্রাহাম প্রাইজ পেপার অ্যাওয়ার্ড  আইইইই হ্যারি এম গুড অ্যাওয়ার্ড  তথ্যসূত্র  বহিঃসংযোগ  Web pioneer recalls 'birth of the Internet'   বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক বিষয়শ্রেণী:১৯৩৪-এ জন্ম বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:জীবিত ব্যক্তি বিষয়শ্রেণী:ইহুদি মার্কিন বিজ্ঞানী বিষয়শ্রেণী:চার্লস স্টার্ক ড্র্যাপার প্রাইজ বিজয়ী
This template creates a single first-column succession box column to be used with succession boxes.  ব্যবহার The format is {{s-bef|before=|parameter}}, where parameter is replaced by one of the parameter names shown in the following table. The use of a parameter is optional.  as — Adds a title line beneath a predecessor's name to designate a change in title.  This template allows for multiple row-spans using the parameter |rows=| between the template name and the first parameter.  উদাহরণ From the Louis XIV of France article: {{s-start}} {{S-reg}} {{s-bef | before = [[Louis XIII of France|Louis XIII]]}} {{s-ttl | title = [[List of French monarchs|King of France]] and [[List of Navarrese monarchs|Navarre]] | years = 14 May 1643 – 1 September 1715}} {{s-aft | after = [[Louis XV of France|Louis XV]]}} {{s-end}}  আরও দেখুন Documentation for creating succession boxes can be found at Template:s-start/doc. বিষয়শ্রেণী:মুদ্রণ বহির্ভূত
শহীদ আতাহার আলী মল্লিক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।   জন্ম ও শিক্ষাজীবন  আতাহার আলী মল্লিকের জন্ম বরিশাল জেলার বাকেরগঞ্জ উপজেলার চরাদী ইউনিয়নের গোপালপুর গ্রামে। তার বাবার নাম কাঞ্চন আলী মল্লিক এবং মায়ের নাম জামিনা খাতুন। তার স্ত্রীর নাম ফাতেমা বেগম। তার দুই ছেলে এক মেয়ে।   কর্মজীবন  ১৯৭১ সালে আতাহার আলী মল্লিক কর্মরত ছিলেন চিলমারী বিওপিতে। মুক্তিযুদ্ধ শুরু হলে তিনি যুদ্ধে যোগ দেন। ২৮ মার্চ তারা সমবেত হন তিস্তা নদীর অপর পাড়ে।   পুরস্কার ও সম্মাননা   বীর বিক্রম   তথ্যসূত্র    বহি:সংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা
লেসবিয়ান কানেকশন (এলসি) "লেসবিয়ানদের জন্য, লেসবিয়ানদের দ্বারা এবং লেসবিয়ানদের সম্পর্কে" একটি আমেরিকান তৃণমূল নেটওয়ার্ক ফোরাম প্রকাশনা। লেসবিয়ান-নারীবাদী যৌথ উচ্চাভিলাষী অ্যামাজনস দ্বারা ১৯৭৪ সালে এটি প্রতিষ্ঠিত হয়। পত্রিকাটি মিশিগান -ভিত্তিক ৫১০(গ)(৩) অলাভজনক কর্পোরেশন এলসি পাবলিশিং ইনস্টিটিউট দ্বারা পরিচালিত হয়। ২০১৬ সালে এর মোট আয় ছিল $৫২০,৪০৬। লেসবিয়ান কানেকশন দ্বিমাসিকভাবে প্রকাশিত হয় এবং যদিও এটির একটি প্রস্তাবিত বার্ষিক সদস্যতা রয়েছে, এটি একটি স্লাইডিং স্কেলের ভিত্তিতে অফার করার জন্য উল্লেখযোগ্য (প্রতিটি গ্রাহকের অর্থ প্রদানের ক্ষমতার উপর ভিত্তি করে নমনীয় অনুদানের জন্য জিজ্ঞাসা করা)। এলসিকারাবন্দী মহিলাদের জন্য উপলব্ধ করা হয় এবং যারা আর্থিক অবদান রাখতে অক্ষম তাদের অনুরোধের ভিত্তিতে বিনামূল্যে মেইল করা হয়।  এলসির একটি অনন্য দিকএটির বিষয়বস্তু মূলত এর পাঠকদের দ্বারা জমা দেওয়া হয়। লেসবিয়ান সম্প্রদায়ের প্রতি আগ্রহের খবর এবং ঘোষণার মধ্যে রয়েছে বর্তমান ঘটনা, থাকার জায়গা, ভ্রমণ, নারীসঙ্গীত উৎসব, নারীদের দেশ, বিশেষ অনুষ্ঠান, সমাবেশ, পর্যালোচনা এবং মৃত্যুঘটিত ঘটনা। এটিতে বিশেষ বিষয় কমিক স্ট্রিপ ডাইকস টু ওয়াচ আউট ফরের পুনর্মুদ্রণ, এবং লেসবিয়ানদের একটি বার্ষিক "কন্টাক্ট ডাইকস" আন্তর্জাতিক তালিকা রয়েছে যারা স্বেচ্ছাসেবক হিসেবে অন্য মহিলাদের কাছে তাদের নিজ শহর সম্পর্কে তথ্য প্রদান করে। এটি কল্পকাহিনী, ব্যক্তিগত বিজ্ঞাপন বা কলম বন্ধুদের জন্য অনুরোধ প্রকাশ করে না।  লেসবিয়ান কানেকশন লেসবিয়ানদের জন্য জাতীয় আধ্যাত্মিক, রাজনৈতিক এবং সামাজিক সংযোগ তৈরিতে সহায়ক ছিল।   আরও দেখুন    লেসবিয়ান সাময়িকীর তালিকা  মার্কিন যুক্তরাষ্ট্রে লেসবিয়ান সাময়িকীর তালিকা   তথ্যসূত্র    আরও পড়ুন         বহিঃসংযোগ      জেস্টোরে লেসবিয়ান কানেকশন  বিষয়শ্রেণী:মার্কিন যুক্তরাষ্ট্রের নারীদের ম্যাগাজিন বিষয়শ্রেণী:মার্কিন যুক্তরাষ্ট্রের দ্বিমাসিক ম্যাগাজিন বিষয়শ্রেণী:লেসবিয়ান সম্পর্কিত ম্যাগাজিন বিষয়শ্রেণী:লেসবিয়ান সংস্কৃতি বিষয়শ্রেণী:নারীবাদী ম্যাগাজিন বিষয়শ্রেণী:১৯৭৪-এ প্রতিষ্ঠিত ম্যাগাজিন বিষয়শ্রেণী:মার্কিন যুক্তরাষ্ট্রে নারীবাদ